nibzard/narodne-novine-full-text-markdown huggingface dataset:
## Izmjena Naputka za subvencioniranje organiziranog domaćeg i stranog turističkog prometa u Gorskom Kotaruru

### NN 129/1998 (5.10.1998.), Izmjena Naputka za subvencioniranje organiziranog domaćeg i stranog turističkog prometa u Gorskom Kotaruru

# **MINISTARSTVO TURIZMA**

Na temelju članka 18. stavak 3. i članka 39. stavak 1. točka 1. Zakona
o sustavu državne uprave ("Narodne novine" 75/93) u provođenju Zakona o
izvršenju Državnog proračuna Republike Hrvatske u 1998. godini ministar
turizma donio je

## **IZMJENU NAPUTKA**

### **ZA SUBVENCIONIRANJE ORGANIZIRANOG DOMAĆEG I STRANOG TURISTIČKOG PROMETA U GORSKOM KOTARU**

U "Naputku za subvencioniranje organiziranog domaćeg i stranog turističkog
prometa u Gorskom kotaru" ("Narodne novine" br. 69 od 14. svibnja 1998.),
produžuje se razdoblje subvencioniranja do 31. prosinca 1998. godine.

Klasa: 421-03/98-01/40
Urbroj: 529-03/98-1
Zagreb, 28. rujna 1998.

Ministar
**Sergej Morsan,** v. r.

Ostalo, NN 129/1998-5860
## Stopa rasta proizvođačkih cijena industrijskih proizvoda u rujnu 1998. godine

### NN 129/1998 (5.10.1998.), Stopa rasta proizvođačkih cijena industrijskih proizvoda u rujnu 1998. godine

# OBJAVA

Na temelju članka 9. Zakona o porezu na dobit ("Narodne novine", broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U RUJNU 1998. GODINE**

Stopa rasta proizvođačkih cijena industrijskih proizvoda u rujnu 1998.
godine u odnosu na kolovoz 1998. godine iznosi: **-0,1**

Klasa: 957-04/98-01/96
Urbroj: 555-05-04-98-96
Zagreb, 1. listopada 1998.

Ravnatelj
**mr. sc. Ivan Rusan,** v. r.

Ostalo, NN 129/1998-5870
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Zastupničkog doma Hrvatskoga državnog sabora

### NN 131/1998 (7.10.1998.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA ZASTUPNIČKOG DOMA HRVATSKOGA DRŽAVNOG SABORA**

Proglašavam Zakon o ovlasti Vlade Republike Hrvatske da uredbama uređuje
pojedina pitanja iz djelokruga Zastupničkog doma Hrvatskoga državnog sabora,
koji je donio Zastupnički dom Hrvatskoga državnog sabora na sjednici 25.
rujna 1998.

Broj: 081-98-1760/1
Zagreb, 30. rujna 1998.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA ZASTUPNIČKOG DOMA HRVATSKOGA DRŽAVNOG SABORA**

Članak 1.

Ovlašćuje se Vlada Republike Hrvatske da uredbama uređuje pitanja tekuće
gospodarske politike iz djelokruga Zastupničkog doma Hrvatskoga državnog
sabora, osim izmjena državnog proračuna i propisivanja poreza te onih pitanja
koja prema Ustavu Republike Hrvatske može uređivati samo Hrvatski državni
sabor.

Vlada Republike Hrvatske koristit će ovlast iz stavka 1. ovoga članka:

- kada pojedino pitanje nije uređeno zakonom,

- u vrijeme kada Zastupnički dom Hrvatskoga državnog sabora ne zasjeda.

Iznimno, Vlada Republike Hrvatske može ovlast da uredbama uređuje pitanja
tekuće gospodarske politike iz djelokruga Zastupničkog doma Hrvatskoga
državnog sabora, osim izmjena državnog proračuna i propisivanja poreza
te onih pitanja koja prema Ustavu Republike Hrvatske može uređivati samo
Hrvatski državni sabor, koristiti bez ograničenja iz stavka 2. ovoga članka,
u slučaju potrebe osobito hitnog rješavanja pojedinog pitanja.

Vlada Republike Hrvatske podnijet će Hrvatskome državnom saboru izvješće
o donošenju uredbe odmah nakon njenog donošenja, a na svaku od sjednica
njegovih domova izvješće o uredbama koje je na temelju ovlasti iz stavka
1. ovoga članka donijela između dviju sjednica svakog od domova Hrvatskoga
državnog sabora.

Članak 2.

Uredbe koje je Vlada Republike Hrvatske donijela na temelju Zakona o
ovlasti Vlade Republike Hrvatske da uredbama uređuje pojedina pitanja iz
djelokruga Zastupničkog doma Sabora Republike Hrvatske ("Narodne novine",
br. 104/97.), koje vrijede na dan stupanja na snagu ovoga Zakona, ostaju
na snazi, a najdulje do 31. ožujka 1999.

Članak 3.

Ovaj Zakon stupa na snagu danom objave u "Narodnim novinama".

Klasa: 022-03/97-03/04
Zagreb, 25. rujna 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 131/1998-1590
## Odluka o iskazivanju povjerenja članu Vlade Republike Hrvatske

### NN 131/1998 (7.10.1998.), Odluka o iskazivanju povjerenja članu Vlade Republike Hrvatske

# ZASTUPNIČKI DOM HRVATSKOGA DRŽAVNOG SABORA

Na temelju članka 112. Ustava Republike Hrvatske i članka 98. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 23. rujna 1998., donio je

## **ODLUKU**

### **O ISKAZIVANJU POVJERENJA ČLANU VLADE REPUBLIKE HRVATSKE**

Zastupnički dom Hrvatskoga državnog sabora iskazuje povjerenje članu
Vlade Republike Hrvatske

dr. MILANU RAMLJAKU, potpredsjedniku Vlade Republike Hrvatske i ministru
pravosuđa.

Klasa: 080-02/98-01/139
Zagreb, 23. rujna 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 131/1998-1592
## Odluka o prestanku mirovanja zastupničkog mandata i prestanku obnašanja zastupničke dužnosti zamjenika zastupnice

### NN 131/1998 (7.10.1998.), Odluka o prestanku mirovanja zastupničkog mandata i prestanku obnašanja zastupničke dužnosti zamjenika zastupnice

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 6. Zakona o
izborima zastupnika u Sabor Republike Hrvatske ("Narodne novine", br. 22/92,
1/93., 11/94., 68/95. i 108/96.), Zastupnički dom Hrvatskoga državnog sabora
na sjednici 25. rujna 1998., donio je

## **ODLUKU**

### **O PRESTANKU MIROVANJA ZASTUPNIČKOG MANDATA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNICE**

Utvrđuje se da 4. rujna 1998. prestaje mirovanje zastupničkog mandata
zastupnici ZDENKI BABIĆ-PETRIČEVIĆ i da 4. rujna 1998. zamjenik zastupnice
ANTE BRAJKOVIĆ prestaje sa obnašanjem zastupničke dužnosti.

Klasa: 013-03/98-01/06
Zagreb, 25. rujna 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 131/1998-1593
## Uredba o Uredu Vlade Republike Hrvatske za udruge

### NN 132/1998 (9.10.1998.), Uredba o Uredu Vlade Republike Hrvatske za udruge

# **VLADA REPUBLIKE HRVATSKE**

Na temelju članka 26. stavka 1. Zakona o Vladi Republike Hrvatske ("Narodne
novine", broj 101/98), Vlada Republike Hrvatske je na sjednici održanoj
1. listopada 1998. godine, donijela

## **UREDBU**

### **O UREDU VLADE REPUBLIKE HRVATSKE ZA UDRUGE**

Članak 1.

Radi obavljanja stručnih i drugih poslova iz djelokruga Vlade Republike
Hrvatske, a u svezi s radom, djelovanjem i financiranjem udruga, osim onih
za koje Povjerenstvo Vlade Republike Hrvatske za udruge odredi da spadaju
u djelokrug Ministarstva hrvatskih branitelja iz Domovinskog rata, osniva
se Ured Vlade Republike Hrvatske za udruge (u daljnjem tekstu: Ured).

Članak 2.

Ured prati rad i djelovanje udruga koje ostvaruju pravo na potporu iz
sredstava državnog proračuna; prati provedbu Odluke o mjerilima za određivanje
udruga čija je djelatnost od interesa za Republiku Hrvatsku i financijskoj
potpori udrugama iz sredstava državnog proračuna ("Narodne novine", broj
86/98); kontrolira namjensko korištenje sredstava koja su udrugama dodijeljena
kao potpora iz državnog proračuna; izvješćuje Vladu Republike Hrvatske
i Povjerenstvo Vlade Republike Hrvatske za udruge o radu i djelovanju udruga,
kao i o utrošku sredstava koja su za te namjene osigurana u državnom proračunu;
obavlja stručne i druge poslove za Povjerenstvo Vlade Republike Hrvatske
za udruge; te obavlja i druge poslove koje mu povjeri Vlada Republike Hrvatske
i Povjerenstvo Vlade Republike Hrvatske za udruge.

Članak 3.

Uredom upravlja predstojnik kojeg imenuje i razrješava Vlada Republike
Hrvatske.

Predstojnik Ureda odgovoran je za svoj rad i rad Ureda Vladi Republike
Hrvatske.

U upravljanju Uredom predstojnik Ureda ima prava i ovlasti čelnika tijela
državne uprave.

Članak 4.

Predstojnik Ureda ima zamjenika kojeg imenuje i razrješava Vlada Republike
Hrvatske.

Zamjenik predstojnika Ureda zamjenjuje predstojnika Ureda u slučaju
njegove odsutnosti ili spriječenosti, te obavlja i druge poslove koje mu
povjeri predstojnik Ureda.

Zamjenik predstojnika Ureda odgovoran je za svoj rad predstojniku Ureda.

Članak 5.

Unutarnje ustrojstvo, način rada, broj potrebnih državnih službenika
i namještenika s opisom njihovih poslova, kao i potrebnim uvjetima za obavljanje
tih poslova, uređuje se pravilnikom kojeg donosi predstojnik Ureda i na
koji suglasnost daje Vlada Republike Hrvatske.

Članak 6.

Ova Uredba stupa na snagu danom objave u "Narodnim novinama".

Klasa: 023-03-98-02/14
Urbroj: 5030104-98-1
Zagreb, 1. listopada 1998.

Predsjednik
**mr. Zlatko Mateša,** v. r.

Uredba, NN 132/1998-1598
## Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 132/1998 (9.10.1998.), Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 8. listopada
1998. godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu pojedinih poljoprivrednih
i prehrambenih proizvoda iz ovih tarifnih oznaka iz Dodatka A Carinske
tarife mijenja se i iznosi:

|  |  |  |  |  |
| --- | --- | --- | --- | --- |
| **Tarifni   broj  Carinske  tarife** | **Tarifna   oznaka** | **Naziv** | **Mjerna   jedinica** | **Svota carine  u kunama po  mjernoj  jedinici** |
| 07.03 |  | Crveni, luk, ljutika, češnjak,  poriluk i ostale vrste luka:  svježi ili rashlađeni: |  |  |
|  | 0703.10 | - Crveni luk i ljutika: |  |  |
|  | 0703.109 | --- ostalo | kg | 0.80 |
| 07.04 |  | Kupus, cvjetača, koraba, kelj i  slično kuposno jestivo povrće,  svježe ili rashlađeno: |  |  |
|  | 0704.90 | - Ostalo: |  |  |
|  | 0704.901 | --- kupus | kg | 0.60 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 36/98, 48/98,
71/98, 90/98, 120/98, 122/98 i 129/98), za tarifne oznake navedene u ovoj
Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030116-98-37
Zagreb, 8. listopada 1998.

Predsjednik
**mr. Zlatko Mateša,** v. r.

Odluka, NN 132/1998-1601
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o prestanku važenja Odluke o zabrani uvoza pšenice, pšeničnog brašna, pšenične prekrupe i pšeničnih peleta

### NN 132/1998 (9.10.1998.), Odluka o prestanku važenja Odluke o zabrani uvoza pšenice, pšeničnog brašna, pšenične prekrupe i pšeničnih peleta

# VLADA REPUBLIKE HRVATSKE

Na temelju članka 55. stavka 1. i članka 56. podstavka 2. Zakona o trgovini
("Narodne novine", broj 11/96), Vlada Republike Hrvatske je na sjednici
održanoj 1. listopada 1998. godine donijela

## **ODLUKU**

### **O PRESTANKU VAŽENJA ODLUKE O ZABRANI UVOZA PŠENICE, PŠENIČNOG BRAŠNA, PŠENIČNE PREKRUPE I PŠENIČNIH PELETA**

I.

Odluka o zabrani uvoza pšenice, pšeničnog brašna, pšenične prekrupe
i pšeničnih peleta ("Narodne novine", broj 93/98 i 101/98) prestaje važiti.

II.

Ova Odluka stupa na snagu osmog dana od dana objave u "Narodnim novinama".

Klasa: 331-03/98-01/06
Urbroj: 5030115-98-8
Zagreb, 1. listopada 1998.

Predsjednik
**mr. Zlatko Mateša,** v. r.

Odluka, NN 132/1998-1603
## Odluka o prestanku važenja Odluke o određivanju robe koja se izvozi na temelju kontingenata

### NN 132/1998 (9.10.1998.), Odluka o prestanku važenja Odluke o određivanju robe koja se izvozi na temelju kontingenata

# VLADA REPUBLIKE HRVATSKE

Na temelju članka 41. Zakona o trgovini ("Narodne novine", broj 11/96),
Vlada Republike Hrvatske je na sjednici održanoj 8. listopada 1998. godine
donijela

## **ODLUKU**

### **O PRESTANKU VAŽENJA ODLUKE O ODREĐIVANJU ROBE KOJA SE IZVOZI NA TEMELJU KONTINGENATA**

I.

Odluka o određivanju robe koja se izvozi na temelju kontingenata ("Narodne
novine", broj 58/96, 102/96, 142/97 i 80/98) prestaje važiti 31. prosinca
1998. godine.

II.

Ova Odluka stupa na snagu danom objave u "Narodnim novinama".

Klasa: 331-02/96-01/02
Urbroj: 5030116-98-3
Zagreb, 8. listopada 1998.

Predsjednik
**mr. Zlatko Mateša,** v. r.

Odluka, NN 132/1998-1604
## Odluka o odlikovanju novinara Hrvatskog radija Redom hrvatskog pletera

### NN 133/1998 (13.10.1998.), Odluka o odlikovanju novinara Hrvatskog radija Redom hrvatskog pletera

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se novinari Hrvatskog radija
odlikuju

### **REDOM HRVATSKOG PLETERA**

za doprinos promicanja odnosa između talijanske nacionalne manjine i
njihove hrvatske države, a u prigodi obilježavanja tridesete obljetnice
rada redakcije programa na talijanskom jeziku Radio Pule.

1. Valmer Cusma

2. Giovanni Tognon

Broj: 01-051-98-16-10/1
Zagreb, 5. listopada 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 133/1998-1606
## Rješenje o imenovanju Vinka Mladinea privremenim ravnateljem Javne ustanove "Park prirode Velebit

### NN 133/1998 (13.10.1998.), Rješenje o imenovanju Vinka Mladinea privremenim ravnateljem Javne ustanove "Park prirode Velebit

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 20. Uredbe o osnivanju Javne ustanove "Park
prirode Velebit" ("Narodne novine", broj 44/98), Vlada Republike Hrvatske
je na sjednici održanoj 8. listopada 1998. godine donijela

## **RJEŠENJE**

### **O IMENOVANJU PRIVREMENOG RAVNATELJA JAVNE USTANOVE "PARK PRIRODE VELEBIT"**

Imenuje se VINKO MLADINEO privremenim ravnateljem Javne ustanove "Park
prirode Velebit".

Klasa: 080-02/98-01/174
Urbroj: 50304/2-98-01
Zagreb, 8. listopada 1998.

Predsjednik
**mr. Zlatko Mateša,** v. r.

Rješenje, NN 133/1998-1607
## Rješenje o razrješenju Gorane Deljac Stipaničev dužnosti ravnateljice Javne ustanove "Nacionalni park Krka

### NN 133/1998 (13.10.1998.), Rješenje o razrješenju Gorane Deljac Stipaničev dužnosti ravnateljice Javne ustanove "Nacionalni park Krka

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98), članka 38. stavka 2. Zakona o ustanovama ("Narodne
novine", broj 76/93), članka 23. stavka 1. Zakona o zaštiti prirode ("Narodne
novine", br. 30/94 i 72/94) i članka 29. Statuta Javne ustanove "Nacionalni
park Krka", Vlada Republike Hrvatske je na sjednici održanoj 8. listopada
1998. godine donijela

## **RJEŠENJE**

### **O RAZRJEŠENJU RAVNATELJICE JAVNE USTANOVE "NACIONALNI PARK KRKA"**

Razrješuje se GORANA DELJAC STIPANIČEV dužnosti ravnateljice Javne ustanove
"Nacionalni park Krka".

Klasa: 080-02/98-02/74
Urbroj: 50304/2-98-01
Zagreb, 8. listopada 1998.

Predsjednik
**mr. Zlatko Mateša,** v. r.

Rješenje, NN 133/1998-1608
## Rješenje o imenovanju dr. Drage Maguša privremenim ravnateljem Javne ustanove "Nacionalni park Krka

### NN 133/1998 (13.10.1998.), Rješenje o imenovanju dr. Drage Maguša privremenim ravnateljem Javne ustanove "Nacionalni park Krka

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98), članka 38. stavka 2. Zakona o ustanovama ("Narodne
novine", broj 76/93), članka 23. stavka 1. Zakona o zaštiti prirode ("Narodne
novine", br. 30/94 i 72/94) i članka 30. Statuta Javne ustanove "Nacionalni
park Krka", Vlada Republike Hrvatske je na sjednici održanoj 8. listopada
1998. godine donijela

## **RJEŠENJE**

### **O IMENOVANJU PRIVREMENOG RAVNATELJA JAVNE USTANOVE "NACIONALNI PARK KRKA"**

Imenuje se dr. DRAGO MARGUŠ privremenim ravnateljem Javne ustanove "Nacionalni
park Krka".

Klasa: 080-02/98-01/178
Urbroj: 50304/2-98-01
Zagreb, 8. listopada 1998.

Predsjednik
**mr. Zlatko Mateša,** v. r.

Rješenje, NN 133/1998-1609
## Naredba o izmjeni Naredbe o vremenu u kojem zračne luke moraju biti otvorene

### NN 133/1998 (13.10.1998.), Naredba o izmjeni Naredbe o vremenu u kojem zračne luke moraju biti otvorene

# **MINISTARSTVO POMORSTVA, PROMETA I VEZA**

Na temelju članka 263. Zakona o zračnoj plovidbi ("Narodne novine",
broj 53/91, 26/93 i 109/93), ministar pomorstva, prometa i veza donosi

## **NAREDBU**

### **O IZMJENI NAREDBE O VREMENU U KOJEM ZRAČNE LUKE MORAJU BITI OTVORENE**

I.

U točki I. Naredbe o vremenu u kojem zračne luke moraju biti otvorene
("Narodne novine" broj 44/98, 60/98, 73/98, 91/98, 106/98) u tekstu pod
rednim brojem 1., vrijeme otvorenosti zračne luke Brač mijenja se i glasi:

|  |  |  |  |  |
| --- | --- | --- | --- | --- |
| Red.   Broj | ZRAČNA LUKA | RAZDOBLJE | VRIJEME  OD           DO   (sati)        (sati) | DANI  1 - ponedjeljak   2 - utorak  3 - srijeda   4 - četvrtak   5 - petak  6 - subota   7 - nedjelja |
| 1. | BRAČ(a) | 01. listopada '98. -   31. listopada '98. | 08.00    16.00 | 1,2,3,4,5,6,7 |

(a) izvan naznačenog vremena otvorenosti, na zahtjev, najmanje
dvadeset i četiri (24) sata ranije.

II.

Ova Naredba stupa na snagu danom objave u "Narodnim novinama", a primjenjuje
se u razdoblju navedenom u tablici iz točke I. ove Naredbe.

Klasa: 011-01/98-02/03
Urbroj: 530-01-98-9
Zagreb, 7. listopada 1998.

Ministar
pomorstva, prometa i veza
**mr. Željko Lužavec,** v .r.

Naredba, NN 133/1998-1611
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka Ustavnog suda Republike Hrvatske broj U-III-362/1997 od 16. rujna 1998.

### NN 133/1998 (13.10.1998.), Odluka Ustavnog suda Republike Hrvatske broj U-III-362/1997 od 16. rujna 1998.

# **USTAVNI SUD REPUBLIKE HRVATSKE**

Ustavni sud Republike Hrvatske u sastavu predsjednik Jadranko Crnić
te suci Zdravko Bartovčak, dr. Velimir Belajec, dr. Nikola Filipović, Ante
Jelavić Mitrović, mr. Vojislav Kučeković, Jurica Malčić, mr. Hrvoje Momčinović,
Ivan Marijan Severinac i Mladen Žuvela odlučujući o ustavnoj tužbi M. C.
iz Z., zastupane po M. S., odvjetnici iz Z., na sjednici održanoj 16. rujna
1998. godine, donio je ovu

## **ODLUKU**

1. Ustavna tužba se odbija.

2. Ova odluka objavit će se u "Narodnim novinama".

Obrazloženje

M. C. iz Z., zastupana po punomoćnici M. S., odvjetnici iz Z., podnijela
je pravodobnu i dopuštenu ustavnu tužbu povodom rješenja Općinskog suda
u Z., broj: Kv-213/97 od 5. ožujka 1997. godine kojim je odbijena žalba
podnositeljice i potvrđeno rješenje Općinskog suda u Z., broj: K-541/95
od 3. veljače 1997. godine. Tim rješenjem odbijen je zahtjev podnositeljice,
privatne tužiteljice u kaznenom postupku, za naknadu troškova i nužnih
izdataka njezinog punomoćnika u postupku koji je dostavljen zbog apsolutne
zastare kaznenog gonjenja.

Podnositeljica smatra da su joj navedenim rješenjem povrijeđena ustavna
prava iz članaka 14., 19. i 20. Ustava Republike Hrvatske.

Ustavna tužba nije osnovana.

Prema odredbama članka 28. Ustavnog zakona o Ustavnom sudu Republike
Hrvatske ("Narodne novine", broj 13/91), u postupku pred Ustavnim sudom,
a u povodu ustavne tužbe, predmetom razmatranja i raspravljanja jesu povrede
Ustavom utvrđenih sloboda i prava čovjeka i građanina, počinjene odlukama
sudbene, upravne vlasti ili drugih tijela koja imaju javne ovlasti.

Ustavni sud ispituje jesu li eventualnom pogrešnom primjenom zakona
povrijeđena ustavna prava ili slobode na koje ustavna tužba ukazuje.

Analizom razloga ustavne tužbe i osporenih rješenja Ustavni sud je utvrdio
da je Općinski sud u Z. donio rješenje u okviru svoje nadležnosti primjenjujući
odredbe tada važećeg Zakona o krivičnom postupku ("Narodne novine", broj
52/91, 34/93, 38/93 i 28/96).

Slijedom navedenog, Ustavni sud Republike Hrvatske je utvrdio kako podnositeljici
ustavne tužbe osporenim rješenjima nisu povrijeđena ustavna prava koja
jamči Ustav Republike Hrvatske u člancima 14., 19. i 20.

Iz tih razloga odlučeno je kao u izreci, temeljem članka 59. u svezi
s člankom 61. Poslovnika Ustavnog suda Republike Hrvatske ("Narodne novine",
broj 29/94).

Odluka o objavi iz točke 2. izreke temelji se na odredbi članka 20.
Ustavnog zakona o Ustavnom sudu Republike Hrvatske.

Broj: U-III-362/1997.
Zagreb, 16. rujna 1998.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Odluka, NN 133/1998-1612
## Odluka o kratkoročnom zaduženju Republike Hrvatske u iznosu od USD 50.000.000,00

### NN 134/1998 (14.10.1998.), Odluka o kratkoročnom zaduženju Republike Hrvatske u iznosu od USD 50.000.000,00

# **VLADA REPUBLIKE HRVATSKE**

Na temelju članka 41. Zakona o izvršavanju državnog proračuna Republike
Hrvatske za 1998. godinu ("Narodne novine", broj 141/98), Vlada Republike
Hrvatske je na sjednici održanoj 8. listopada 1998. godine, donijela

## **ODLUKU**

### **O KRATKOROČNOM ZADUŽENJU REPUBLIKE HRVATSKE U IZNOSU OD USD 50.000.000,00**

I.

Radi ostvarivanja primitaka financiranja utvrđenih Državnim proračunom
Republike Hrvatske za 1998. godinu, Republika Hrvatska zadužuje se uzimanjem
kratkoročnog kredita u iznosu USD 50.000.000,00.

II.

Kredit iz točke I. ove Odluke odobrava se na rok do 31. ožujka 1999.
godine, uz kamatnu stopu u visini jednomjesečnog LIBOR-a za USD uvećanog
za 0,6%.

III.

Ovlašćuje se ministar financija za zaključenje ugovora iz točke I. ove
Odluke.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 403-01/98-01/56
Urbroj: 5030116-98-1
Zagreb, 8. listopada 1998.

Predsjednik
**mr. Zlatko Mateša,** v. r.

Odluka, NN 134/1998-1615
## Pravilnik o izmjenama i dopunama Pravilnika o minimalno-tehničkim uvjetima i načinu pružanja usluga putničkih agencija

### NN 134/1998 (14.10.1998.), Pravilnik o izmjenama i dopunama Pravilnika o minimalno-tehničkim uvjetima i načinu pružanja usluga putničkih agencija

# MINISTARSTVO TURIZMA

Na temelju članka 11. stavka 2. i članka 21. stavka 5. Zakona o turističkoj
djelatnosti ("Narodne novine", broj 8/96. i 76/98.), ministar turizma donosi

## **PRAVILNIK**

### **O IZMJENAMA I DOPUNAMA PRAVILNIKA O MINIMALNO-TEHNIČKIM UVJETIMA I NAČINU PRUŽANJA USLUGA PUTNIČKIH AGENCIJA**

Članak 1.

U Pravilniku o minimalno-tehničkim uvjetima i načinu pružanja usluga
putničkih agencija ("Narodne novine", broj 62/96. i 23/97.) u članku 4.,
dodaje se novi stavak 2. koji glasi:

"Poslovnicu mora imati svaka putnička agencija koja neposredno pruža
usluge putniku".

Članak 2.

Članak 5. mijenja se i glasi:

"Putnička agencija koja neposredno prodaje turističke paket aranžmane
i izletničke programe mora imati poslovnicu veličine najmanje 16 m˛ i visine
najmanje 2,5 m.

Iznimno od stavka 1. ovog članka, ako je poslovnica smještena u zgradi
koja je registrirana kao povijesno-kulturni objekt ili u objektu od posebne
ambijentalne vrijednosti, odnosno u zaštićenoj spomeničkoj cjelini, veličina
poslovnice može biti i manja od 16 m˛, ali ne manja od 10 m˛.

Visina poslovnice u slučaju iz stavka 2. ovog članka, može biti i manja
od 2,5 m, ali ne manja od 2,2 m uz uvjet da se u procesu rada ne pojavljuju
nikakve štetnosti, da na svaku zaposlenu osobu dolazi najmanje 10 mł zračnog
prostora i 2 m˛ slobodne površine poda, te da su pri radu ispunjeni normativi
u pogledu mikroklimatskih uvjeta.

U poslovnici u kojoj radi više od dva zaposlena, veličina poslovnog
prostora utvrđena ovim Pravilnikom povećava se za svako radno mjesto za
daljnjih 4 m˛.

Članak 3.

U članku 8. riječ "zračne", zamjenjuje se rječju "provjetravane".

Članak 4.

U članku 11. iza riječi "nalazi" dodaju se riječi: "u zgradi koja je
registrirana kao povijesno-kulturni objekt ili u objektu od posebne ambijentalne
vrijednosti, odnosno u zaštićenoj spomeničkoj cjelini, kao i".

Članak 5.

Članak 12. briše se.

Članak 6.

U članku 13. riječi: "veličine najmanje 10 m˛.," brišu se.

Članak 7.

Članak 14. briše se.

Članak 8.

U članku 15. riječi: "članka 14.", zamjenjuju se riječima: "članka 4.
stavka 2.", a iza riječi: "kioska" umjesto zareza stavlja se točka, a riječi:
"veličina poslovnog prostora koja može biti manja od 16 m˛" brišu se.

Članak 9.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/98-01/47
Urbroj: 529-02-98-02
Zagreb, 18. rujna 1998.

Ministar
**Sergej Morsan,** v. r.

Pravilnik, NN 134/1998-1617
## Rješenje o izdavanju dozvole za obavljanje poslova s vrijednosnim papirima trgovačkom društvu MONETA VRIJEDNOSNI PAPIRI d.o.o. Varaždin

### NN 134/1998 (14.10.1998.), Rješenje o izdavanju dozvole za obavljanje poslova s vrijednosnim papirima trgovačkom društvu MONETA VRIJEDNOSNI PAPIRI d.o.o. Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva MONETA VRIJEDNOSNI PAPIRI d.o.o., Varaždin, Zagrebačka
38 (dalje: Društvo), podnesenog dana 13. srpnja 1998. godine, kojim se
traži izdavanje dozvole za obavljanje poslova s vrijednosnim papirima iz
članka 26. stavak 1. toč. 1.-8. Zakona, na sjednici održanoj dana 8. rujna
1998. godine, donosi sljedeće

## **RJEŠENJE**

1. Trgovačkom društvu MONETA VRIJEDNOSNI PAPIRI d.o.o., Varaždin, Zagrebačka
38, izdaje se dozvola za obavljanje poslova s vrijednosnim papirima iz
članka 26. stavak 1. toč.. 1.-8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun,*

*3. poslovi posebne burzovne trgovine,*

*4. upravljanje portfeljem vrijednosnih papira za račun klijenta,*

*5. obavljanje poslova agenta izdanja pri izdavanju novih vrijednosnih
papira,*

*6. pokroviteljstvo izdanja,*

*7. investicijsko savjetovanje,*

*8. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1. - 3., 5., 6. i 8. Zakona, vrijedi od dana izdavanja,
a izdaje se na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 46 (četrdesetšest), s danom upisa
8. rujna 1998. godine.

5. Ovo rješenje objavljuje se u "Narodnim novinama".

Klasa: UP/I-450-08/98-01/78
Urbroj: 567-03/98-4
Zagreb, 8. rujna 1998.

Predsjednik Komisije
**Ivica Smiljan**, v. r.

Rješenje, NN 134/1998-1619
## Rješenje o izdavanju dozvole za poslovanje vrijednosnim papirima trgovačkom društvu C.B.B. vrijednosnice d.o.o. Varaždin

### NN 134/1998 (14.10.1998.), Rješenje o izdavanju dozvole za poslovanje vrijednosnim papirima trgovačkom društvu C.B.B. vrijednosnice d.o.o. Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva C.B.B. vrijednosnice d.o.o. za poslovanje vrijednosnim
papirima, Varaždin, Aleja kralja Zvonimira 1 (dalje: Društvo), podnesenog
dana 3. srpnja 1998. godine, kojim se traži izdavanje dozvole za obavljanje
poslova s vrijednosnim papirima iz članka 26. stavak 1. toč. 1.-4., 7.
i 8. Zakona, na sjednici održanoj dana 8. rujna 1998. godine, donijela
je sljedeće

## **RJEŠENJE**

1. Trgovačkom društvu C.B.B. vrijednosnice d.o.o. za poslovanje vrijednosnim
papirima, Varaždin, Aleja kralja Zvonimira 1, izdaje se dozvola za obavljanje
poslova s vrijednosnim papirima iz članka 26. stavak 1. toč. 1.-4., 7.
i 8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun)*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun*

*3. poslovi posebne burzovne trgovine*

*4. upravljanje portfeljem vrijednosnih papira za račun klijenta*

*5. investicijsko savjetovanje*

*6. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. i 8. Zakona, vrijedi od dana izdavanja, a izdaje se
na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 45 (četrdesetpet), s danom upisa
8. rujna 1998. godine.

5. Ovo rješenje obavljuje se u "Narodnim novinama".

Klasa: UP/I-450-08/98-01/68
Urbroj: 567-03/98-5
Zagreb, 8. rujna 1998.

Predsjednik Komisije
**Ivica Smiljan,** v. r.

Rješenje, NN 134/1998-1621
## Rješenje o odobrenju skraćenog prospekta o izdavanju zamjenjivih obveznica privatnim izdanjem trgovačkom društvu KRAŠ d.d. Zagreb

### NN 134/1998 (14.10.1998.), Rješenje o odobrenju skraćenog prospekta o izdavanju zamjenjivih obveznica privatnim izdanjem trgovačkom društvu KRAŠ d.d. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 19. stavak
2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva trgovačkog društva KRAŠ d.d. Zagreb,
Maksimirska 130, za odobrenje prospekta o izdavanju zamjenjivih obveznica
privatnim izdanjem, na sjednici održanoj 8. rujna 1998. godine donijela
je sljedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU ZAMJENJIVIH OBVEZNICA PRIVATNIM IZDANJEM**

1. Trgovačkom društvu KRAŠ d.d. Zagreb, Maksimirska 130, odobrava se
skraćeni prospekt o izdavanju 136.507 zamjenjivih obveznica na ime privatnim
izdanjem, ukupne vrijednosti 54.603.000,00 kuna, nominalne vrijednosti
400,00 kuna po obveznici.

2. Ovo rješenje objavit će se u "Narodnim novinama".

Klasa: UP/I-450-08/98-01/76
Urbroj: 567-01/97-5
Zagreb, 8. rujna 1998.

Predsjednik Komisije
**Ivica Smiljan,** v. r.

Rješenje, NN 134/1998-1622
## Rješenje o odobrenju skraćenog prospekta o izdavanju dionica javnom ponudom Štedionici SONIC d.d. Zagreb

### NN 134/1998 (14.10.1998.), Rješenje o odobrenju skraćenog prospekta o izdavanju dionica javnom ponudom Štedionici SONIC d.d. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva Štedionice SONIC d.d. Zagreb, J. Gotovca
1/I, za odobrenje prospekta o izdavanju redovnih i kumulativnih povlaštenih
dionica javnom ponudom, na sjednici održanoj 8. rujna 1998. godine donijela
je sljedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU DIONICA JAVNOM PONUDOM**

1. Štedionici SONIC d.d. Zagreb, J. Gotovca 1/I, odobrava se skraćeni
prospekt o izdavanju 2.000 redovnih dionica na ime i 1.300 kumulativnih
povlaštenih dionica prve emisije, javnom ponudom, ukupne vrijednosti 16.500.000,00
kuna, nominalne vrijednosti 5.000,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/98-01/72
Urbroj: 567-01/97-5
Zagreb, 8. rujna 1998.

Predsjednik Komisije
**Ivica Smiljan,** v. r.

Rješenje, NN 134/1998-1623
## Rješenje o odobrenju Naputka o nadzoru trgovine

### NN 134/1998 (14.10.1998.), Rješenje o odobrenju Naputka o nadzoru trgovine

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske (dalje: Komisija),
temeljem odredbe članka 43. stavak 4. Zakona o izdavanju i prometu vrijednosnim
papirima ("Narodne novine" broj 107/95, dalje: Zakon) u predmetu odobravanja
Naputka o nadzoru trgovine Zagrebačke burze d.d., Zagreb, Ksaver 208, na
sjednici održanoj 22. rujna 1998., na zahtjev stranke, donijela je sljedeće

## **RJEŠENJE**

1. Odobrava se Naputak o nadzoru trgovine, koji je Zagrebačka burza
d.d., Zagreb, Ksaver 208, donijela 29. lipnja 1998.

2. Ovo rješenje objavljuje se u "Narodnim novinama".

Klasa: 450-08/98-01/153
Urbroj: 567-03/98-7
Zagreb, 22. rujna 1998.

Predsjednik Komisije
**Ivica Smiljan,** v. r.

Rješenje, NN 134/1998-1624
## Odluka o potvrđivanju Godišnjeg obračuna Hrvatske narodne banke za 1997. godinu

### NN 135/1998 (16.10.1998.), Odluka o potvrđivanju Godišnjeg obračuna Hrvatske narodne banke za 1997. godinu

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 79. stavka
1. Zakona o Narodnoj banci Hrvatske ("Narodne novine", br. 35/95. - pročišćeni
tekst), Zastupnički dom Hrvatskoga državnog sabora na sjednici 9. listopada
1998., donio je

## **ODLUKU**

### **O POTVRĐIVANJU GODIŠNJEG OBRAČUNA HRVATSKE NARODNE BANKE ZA 1997. GODINU**

Potvrđuje se Godišnji obračun Hrvatske narodne banke za 1997. godinu.

Klasa: 450-02/98-01/10
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1627
## Odluka o potvrđivanju Financijskog plana Hrvatske narodne banke za 1998. godinu

### NN 135/1998 (16.10.1998.), Odluka o potvrđivanju Financijskog plana Hrvatske narodne banke za 1998. godinu

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 79. stavka
1. Zakona o Narodnoj banci Hrvatske ("Narodne novine", br. 35/95. - pročišćeni
tekst), Zastupnički dom Hrvatskoga državnog sabora na sjednici 9. listopada
1998., donio je

## **ODLUKU**

### **O POTVRĐIVANJU FINANCIJSKOG PLANA HRVATSKE NARODNE BANKE ZA 1998. GODINU**

Potvrđuje se Financijski plan Hrvatske narodne banke za 1998. godinu.

Klasa: 450-02/98-01/10
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1628
## Odluka o prestanku zastupničkog mandata

### NN 135/1998 (16.10.1998.), Odluka o prestanku zastupničkog mandata

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 8. Zakona o
izborima zastupnika u Sabor Republike Hrvatske ("Narodne novine", br. 22/92.,
1/93., 11/94., 68/95. i 108/96.), Zastupnički dom Hrvatskoga državnog sabora
na sjednici 9. listopada 1998., donio je

## **ODLUKU**

### **O PRESTANKU ZASTUPNIČKOG MANDATA**

Utvrđuje se da 9. listopada 1998. prestaje zastupnički mandat ZDRAVKU
TOMCU, zastupniku u Zastupničkom domu Hrvatskoga državnog sabora izabranom
u izbornoj jedinici XXVII.

Klasa: 013-03/98-01/07
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1629
## Odluka o prestanku zastupničkog mandata i početku obnašanja zastupničkog mandata zamjenika zastupnika

### NN 135/1998 (16.10.1998.), Odluka o prestanku zastupničkog mandata i početku obnašanja zastupničkog mandata zamjenika zastupnika

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 6. i 8. Zakona
o izborima zastupnika u Sabor Republike Hrvatske ("Narodne novine", br.
22/92., 1/93., 11/94., 68/95. i 108/96.), Zastupnički dom Hrvatskoga državnog
sabora na sjednici 9. listopada 1998., donio je

## **ODLUKU**

### **O PRESTANKU ZASTUPNIČKOG MANDATA I POČETKU OBNAŠANJA ZASTUPNIČKOG MANDATA ZAMJENIKA ZASTUPNIKA**

Utvrđuje se da 9. listopada 1998. prestaje zastupnički mandat IVI LOZANČIĆU,
zastupniku u Zastupničkom domu Hrvatskoga državnog sabora i da 9. listopada
1998. zastupnički mandat započinje obnašati zamjenik zastupnika DRAGUTIN
KNEŽEVIĆ.

Klasa: 013-03/98-01/07
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1630
## Odluka o imenovanju zamjenice tajnika Zastupničkog doma Hrvatskoga državnog sabora

### NN 135/1998 (16.10.1998.), Odluka o imenovanju zamjenice tajnika Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 42. stavka
1. Poslovnika Zastupničkog doma Hrvatskoga državnog sabora, Zastupnički
dom Hrvatskoga državnog sabora na sjednici 9. listopada 1998., donio je

## **ODLUKU**

### **O IMENOVANJU ZAMJENICE TAJNIKA ZASTUPNIČKOG DOMA HRVATSKOGA DRŽAVNOG SABORA**

Za zamjenicu tajnika Zastupničkog doma Hrvatskoga državnog sabora imenuje
se ZDRAVKA ČUFAR ŠARIĆ.

Klasa: 080-02/98-03/16
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1631
## Odluka o razrješenju člana Odbora za Ustav, Poslovnik i politički sustav Zastupničkog doma Hrvatskoga državnog sabora

### NN 135/1998 (16.10.1998.), Odluka o razrješenju člana Odbora za Ustav, Poslovnik i politički sustav Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 59. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O RAZRJEŠENJU ČLANA ODBORA ZA USTAV, POSLOVNIK I POLITIČKI SUSTAV ZASTUPNIČKOG DOMA HRVATSKOGA DRŽAVNOG SABORA**

Razrješuje se dužnosti člana Odbora za Ustav, Poslovnik i politički
sustav Zastupničkog doma Hrvatskoga državnog sabora ELIO MARTINČIĆ.

Klasa: 080-02/98-04/10
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1632
## Odluka o izboru člana Odbora za Ustav, Poslovnik i politički sustav Zastupničkog doma Hrvatskoga državnog sabora

### NN 135/1998 (16.10.1998.), Odluka o izboru člana Odbora za Ustav, Poslovnik i politički sustav Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 59. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O IZBORU ČLANA ODBORA ZA USTAV, POSLOVNIK I POLITIČKI SUSTAV ZASTUPNIČKOG DOMA HRVATSKOGA DRŽAVNOG SABORA**

Za člana Odbora za Ustav, Poslovnik i politički sustav Zastupničkog
doma Hrvatskoga državnog sabora bira se VICE VUKOJEVIĆ**.**

Klasa: 080-02/98-03/32
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1633
## Odluka o razrješenju člana Odbora za zakonodavstvo Zastupničkog doma Hrvatskoga državnog sabora

### NN 135/1998 (16.10.1998.), Odluka o razrješenju člana Odbora za zakonodavstvo Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 61. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O RAZRJEŠENJU ČLANA ODBORA ZA ZAKONODAVSTVO ZASTUPNIČKOG DOMA HRVATSKOGA DRŽAVNOG SABORA**

Razrješuje se dužnosti člana Odbora za zakonodavstvo Zastupničkog doma
Hrvatskoga državnog sabora ELIO MARTINČIĆ.

Klasa: 080-02/98-04/11
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1634
## Odluka o izboru člana Odbora za zakonodavstvo Zastupničkog doma Hrvatskoga državnog sabora

### NN 135/1998 (16.10.1998.), Odluka o izboru člana Odbora za zakonodavstvo Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 61. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O IZBORU ČLANA ODBORA ZA ZAKONODAVSTVO ZASTUPNIČKOG DOMA HRVATSKOGA DRŽAVNOG SABORA**

Za člana Odbora za zakonodavstvo Zastupničkog doma Hrvatskoga državnog
sabora bira se JADRANKA KOSOR.

Klasa: 080-02/98-03/31
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1635
## Odluka o razrješenju člana Odbora za vanjsku politiku Zastupničkog doma Hrvatskoga državnog sabora

### NN 135/1998 (16.10.1998.), Odluka o razrješenju člana Odbora za vanjsku politiku Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 63. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O RAZRJEŠENJU ČLANA ODBORA ZA VANJSKU POLITIKU ZASTUPNIČKOG DOMA HRVATSKOGA DRŽAVNOG SABORA**

Razrješuje se dužnosti člana Odbora za vanjsku politiku Zastupničkog
doma Hrvatskoga državnog sabora dr. sc. ZDRAVKO TOMAC.

Klasa: 080-02/98-04/09
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1636
## Odluka o izboru člana Odbora za vanjsku politiku Zastupničkog doma Hrvatskoga državnog sabora

### NN 135/1998 (16.10.1998.), Odluka o izboru člana Odbora za vanjsku politiku Zastupničkog doma Hrvatskoga državnog sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 63. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O IZBORU ČLANA ODBORA ZA VANJSKU POLITIKU ZASTUPNIČKOG DOMA HRVATSKOGA DRŽAVNOG SABORA**

Za člana Odbora za vanjsku politiku Zastupničkog doma Hrvatskoga državnog
sabora bira se IVICA RAČAN.

Klasa: 080-02/98-03/29
Zagreb, 9. listopada 1998.

ZATUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1637
## Odluka o izboru člana Odbora za ratne veterane Zastupničkog doma Hrvatskoga državnog sabora

### NN 135/1998 (16.10.1998.), Odluka o izboru člana Odbora za ratne veterane Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 83. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 9. listopada 1998., donio je

## **ODLUKU**

### **O IZBORU ČLANA ODBORA ZA RATNE VETERANE ZASTUPNIČKOG DOMA HRVATSKOGA DRŽAVNOG SABORA**

Za člana Odbora za ratne veterane Zastupničkog doma Hrvatskoga državnog
sabora bira se HRVOJE HITREC.

Klasa: 080-02/98-03/27
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1638
## Odluka o razrješenju dužnosti državne pravobraniteljice Virovitičko-podravske županije

### NN 135/1998 (16.10.1998.), Odluka o razrješenju dužnosti državne pravobraniteljice Virovitičko-podravske županije

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 46. stavka
2. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 9. listopada 1998.,
donio je

## **ODLUKU**

### **O RAZRJEŠENJU DUŽNOSTI DRŽAVNE PRAVOBRANITELJICE VIROVITIČKO-PODRAVSKE ŽUPANIJE**

Razrješuje se dužnosti državna pravobraniteljica Virovitičko-podravske
županije MARIJA KOVAČ, s danom 31. srpnja 1998.

Klasa: 713-02/98-20/02
Zagreb, 9. listopada 1998.

ZASTUPNIČKI DOM
HRVATSKOG DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1639
## Odluka o razrješenju dužnosti zamjenice državnog pravobranitelja Osječko-baranjske županije za Ispostavu u Valpovu

### NN 135/1998 (16.10.1998.), Odluka o razrješenju dužnosti zamjenice državnog pravobranitelja Osječko-baranjske županije za Ispostavu u Valpovu

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 46. stavka
2. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 9. listopada 1998.,
donio je

## **ODLUKU**

### **O RAZRJEŠENJU DUŽNOSTI ZAMJENICE DRŽAVNOG PRAVOBRANITELJA OSJEČKO-BARANJSKE ŽUPANIJE ZA ISPOSTAVU U VALPOVU**

Razrješuje se dužnosti zamjenica državnog pravobranitelja Osječko-baranjske
županije, za Ispostavu u Valpovu JELENA GRGIĆ s danom 30. rujna 1998.,
na osobni zahtjev.

Klasa: 713-02/98-12/01
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOGA SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1640
## Odluka o razrješenju dužnosti zamjenika državnog pravobranitelja Grada Zagreba

### NN 135/1998 (16.10.1998.), Odluka o razrješenju dužnosti zamjenika državnog pravobranitelja Grada Zagreba

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 46. stavka
2. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 9. listopada 1998.,
donio je

## **ODLUKU**

### **O RAZRJEŠENJU DUŽNOSTI ZAMJENIKA DRŽAVNOG PRAVOBRANITELJA GRADA ZAGREBA**

Razrješuje se dužnosti zamjenik pravobranitelja Grada Zagreba IVAN MAHEČIĆ
s danom 30. IX. 1998., na osobni zahtjev.

Klasa: 713-02/98-02/02
Zagreb, 9. listopada 1998.

ZASTUPNIČKI DOM
HRVATSKOGA DRŽAVNOGA SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 135/1998-1641